**Nastavni plan i program 2022-2023[[1]](#footnote-1)**

**Politologija - Međunarodni odnosi i diplomatija (CEERES)**

**Political Science - International Relations and Diplomacy (CEERES)**

<https://www.gla.ac.uk/postgraduate/erasmusmundus/ceeres/>

Prema Ugovoru o razumijevanju potpisanom 10.12.2021. godine za **Erasmus Mundus zajednički magistarski studij srednjoeuropskih i istočnoeuropskih, ruskih i euroazijskih studija**

(**Memorandum of Agreement for the Erasmus Mundus Joint Master Degree Central and East European, Russian and Eurasian Studies)[[2]](#footnote-2)**

CEERES je međunarodni dvodiplomski program koji omogućava studentima da razumiju historiju komunizma, te da usvoje znanje o procesu ekonomske i političke transformacije u bivšim komunističkim državama. Program je strukturiran na način da nudi široku lepezu predmeta za napredno proučavanje zajedničke komunističke prošlosti odabranih regija i načina oblikovanja i dinamike postkomunističke i posthladnoratovske transformacije. Geografsko područje koje se tretira ovim programom se proteže širom postkomunističkog svijeta, u regiji koja obuhvata Srednju i Istočnu Europu, Rusiju i nove nezavisne države Kavkaza i Centralne Azije. Dvogodišnji program je strukturiran oko tri unaprijed definirana perioda mobilnosti na tri različita partnerska univerziteta iz konzorcija širom Europe, Rusije i Euroazije.

**Partneri konzorcija su:**

* Univerzitet u Glazgovu, Škotska (The University of Glasgow, Scotland) - skraćenica UoG
* Univerzitet Tartu u Estoniji (The University of Tartu, Estonia) - skraćenica UT
* Univerzitet Korvinus u Budimpešti, Mađarska (Corvinus University of Budapest, Hungary) -skraćenica CUB
* Državni Univerzitet Ilia u Gruziji (Ilia State University, Georgia) - skraćenica ISU
* Jagielonian Univerzitet u Krakovu, Poljska (The Jagiellonian University, Kraków, Poland) -skraćenica JU
* KIMEP Univerzitet u Kazahstanu (KIMEP University, Kazakhstan) - skraćenica KIMEP
* Državni Univerzitet za istraživanje Lobačevski u Nizhny Novgorodu, Rusija (National Research Lobachevsky State University of Nizhny Novgorod, Russia) - skraćenica UNN[[3]](#footnote-3)
* Univerzitet u Sarajevu, Bosna i Hercegovina (University of Sarajevo, Bosnia and Herzegovina) - skraćenica UNSA

**Pridruženi partneri:**

* Nacionalni Univerzitet Kijevske Mohyle, Ukrajina (National University of Kyiv-Mohyla Academy, Ukraine)

**Struktura studija prema Ugovoru**

**A screenshot of a computer

Description automatically generated**

**A screenshot of a computer screen

Description automatically generated**

**PRVA GODINA**

**Univerzitetu Tartu, Estonija (prvi semestar)**

**Univerzitetu Glazgov, Škotska (drugi semestar)**

Prema Ugovoru nastava u prvoj godini se realizira na Univerzitetu Tartu, Estonija (prvi semestar) i na Univerzitetu Glazgov, Škotska (drugi semestar). Studenti koji odaberu Univerzitet u Sarajevu - Fakultet političkih nauka za mobilnost u drugoj godini (trećem i četvrtom semestru) prolaze kroz proces priznavanja položenih predmeta na prvoj godini uz dostavu zvaničnih transkripta Univerziteta Tartu, Estonija i Univerziteta Glazgov, Škotska, a prilikom upisa trećeg semestra na UNSA-FPN. Prema uputama sa Univerziteta u Sarajevu, priznavanje se vrši kao i za odlazeće studente UNSA, a u skladu sa Pravilnikom o mobilnosti Univerziteta u Sarajevu od 20.12.2023. godine i Odlukom Senata 01-21-23/23.

**DRUGA GODINA**

**Univerzitet u Sarajevu, treći i četvrti semestar (Studijska linija IV)**

Treći i četvrti semestar se realizira na Fakultetu političkih nauka prema nastavnom planu i programu master studija Međunarodni odnosi i diplomatija Odluka Senata Univerziteta u Sarajevu broj: 01-14-56/19. od 27. 5. 2019. godine.

U trećem semestru, sukladno istraživačkom interesu, studenti mogu pored obaveznih predmeta sa studija Međunarodni odnosi i diplomatija izabrati i predmete sa drugih Odsjeka Fakulteta političkih nauka (Odsjeci: Sociologija, SIMS, Socijalni rad i Komunikologija) a koji se izvode u prvom i trećem semestru II ciklusa na engleskom jeziku i koji stoje u ponudi Univerziteta u Sarajevu - Fakulteta političkih nauka za međunarodne studente. Vidjeti listu predmeta na:

<https://fpn.unsa.ba/b/wp-content/uploads/2024/03/FPN_ENGLISH-COURSES_OFFICE-FOR-INTERNATIONAL-COOPERATION.pdf>

**Obavezna praksa u III semestru koja nosi 6 ECTS (1 ECTS/25h) se implementira prema dogovorenoj listi potvrđenoj od strane konzorcija projekta:**

1. Institut za društvena istraživanja, FPN, UNSA, https://fpn.unsa.ba/b/o-institutu/
2. Atlantska inicijativa, Sarajevo, https://atlanticinitiative.org
3. Centar za sigurnosne studije, Sarajevo, https://css.ba
4. Vanjskopolitička inicijativa BH, Sarajevo, https://vpi.ba/en/fpi-bh/
5. Centar za napredne studije, CNS, Sarajevo, https://www.cns.ba
6. Udruženje građana i građanki Zašto ne?, Sarajevo, https://zastone.ba/en/
7. Centar za postkonfliktna istraživanja, Sarajevo, https://p-crc.org
8. Al Jazeera Balkans, Sarajevo https://balkans.aljazeera.net/news/balkan/
9. N1 TV, Sarajevo <https://ba.n1info.com>
10. Medija centar, Sarajevo https://media.ba/bs

Tip programa: Univerzitetski studij

Nivo programa: Drugi ciklus

**Cilj programa**

Cilj studija je da na sistematičan i naučno relevantan način, a u skladu s principima bolonjskog procesa i najboljim praksama uglednih međunarodnih institucija iz ove oblasti, upozna studente s temeljnim disciplinama i pojmovima vezanim za međunarodne odnose, diplomatiju i politologiju, a što će im omogućiti bolje poznavanja procesa u savremenom svijetu i osposobiti ih za poslove u diplomatiji, državnoj službi, međunarodnim organizacijama i administracijama ili poslovnoj zajednici. Ovaj cilj proizlazi iz očigledne potrebe da bosanskohercegovačko društvo dobije visokokvalificirane stručnjake u ovim oblastima koji će biti u mogućnosti odgovoriti na izazove današnjeg vremena i stvoriti pretpostavke za prosperitet društva i države u budućnosti.

* Nosilac programa: Odsjek politologije Fakulteta političkih nauka
* Naučna polja kojima pripada predloženi studijski program
* Studijski program „Međunarodni odnosi i diplomatija“ pripada naučnom polju politologije.
* Minimalan broj ECTS potrebnih za završetak drugog ciklusa studija je 120.
* Jezik na kojem se izvodi studijski program: engleski
* Kvalifikacije koje se stječu po okončanju programa

Po okončanom drugom ciklusu studija (minimalno 120 ECTS) „Međunarodni odnosi i diplomatija“ student/ica stiče kvalifikaciju i zvanje***Magistar politologije -*** *usmjerenje* ***Međunarodni odnosi i diplomatija (CEERES).***

Skala bodovanja i ocjenjivanja: Primjenjuje se skala bodovanja i ocjenjivanja propisana članom 62. Zakona o visokom obrazovanju Kantona Sarajevo (Sl. novine Kantona Sarajevo, 33/17).[[4]](#footnote-4)

10 (A) - 95-100 bodova;

9 (B) - 85-94 bodova;

8 (C) - 75-84 bodova;

7 (D) - 65-74 bodova;

6 (E) - 55-64 bodova;

5 (F, FX) - manje od 55 bodova.

Osiguranje kvaliteta: Ostvaruje se evaluacijom nastavnih planova i programa najmanje jednom tokom trajanja jednog ciklusa studija. Sadržaji nastavnih predmeta se redovno ažuriraju u skladu sa propisima Univerziteta u Sarajevu. Studenti kroz semestralnu evaluaciju učestvuju u ocjenjivanju nastavnih sadržaja i primijenjenih metoda i tehnika u nastavnom procesu. Nastavnici i saradnici vode evidencije o održanoj nastavi.

OPIS PROGRAMA

**Ishodi učenja za drugi ciklus:**

*Znanje:*

* Znati identificirati i objasniti savremene, konceptualno složene teme iz područja oblasti međunarodnih odnosa i diplomatije;
* Demonstrirati dubinsko razumijevanje specifičnih tema u akademskoj sferi istraživanja oblasti međunarodnih odnosa i diplomatije, te njihove aplikacije u profesionalnom polju;
* Razumijevati dinamičnu prirodu odnosa između aktera u međunarodnoj politici;
* Biti osposobljeni da identificiraju i integriraju relevantne podatke, literaturu i informacije potrebne za realizaciju analitičkih zadataka u praktičnoj politici.

*Vještine:*

* Efektivno prezentirati kompleksne, tematski specifične sadržaje vezane za oblasti međunarodnih odnosa i diplomatije;
* Pokazati sposobnost da kritički evaluiraju istraživački dizajn i metode istraživanja u političkim naukama, te primjene odgovarajući istraživački dizajn i metode u skladu sa potrebama;
* Biti u stanju da efikasno i efektivno djeluju i samostalno primjenjuju stečena znanja u radu u naučnim ustanovama i istraživačkim institutima, državnim institucijama, političkim strankama, interesnim grupama, međunarodnim vladinim i nevladinim organizacijama.

*Kompetencije:*

* Biti sposobni da iniciraju saradnju i djeluju unutar interdisciplinarnih i multidisciplinarnih timova;
* Biti sposobni da kompetentno preuzimaju i upravljaju realizacijom analitičkih zadatka u svom profesionalnom okruženju;

Odgovorni nastavnik za predmet na kojem je predviđena praktična nastava i izvršena distribucija sati u tu svrhu, samostalno ili sa saradnikom u nastavi, evidentira aktivnosti koje student/ica realizira u okviru praktične nastave. Aktivnosti se evidentiraju na osnovu dnevnika praktičnog rada, kojeg vodi svaki student.

Informacija o načinu završetka studija: **Drugi ciklus studija se završava uspješnom odbranom master teze pred komisijom koju formira Vijeće Fakulteta političkih nauka UNSA i zajedničkom komisijom izabranom na nivou CEERES konzorcija.**

**MEĐUNARODNI ODNOSI I DIPLOMATIJA (CEERES) STUDIJSKI PROGRAM[[5]](#footnote-5)**

|  |  |  |  |  |
| --- | --- | --- | --- | --- |
| PREDMETI | ECTS | fond sati | ECTS kod | Part of CEERES Agreement |
| I semestar | | | | |
| Obavezni jezik (iz liste ponuđenih) | 6 | 3+2 | PIRCEERES01 | CERESS |
| Uvod u studije CEERES (uz učešće svih partnera iz konzorcija) | 12 | 5+5 | PIRCEERES02 | CERESS |
| Metodologija društvenih znanosti | 6 | 3+2 | PIRCEERES03 | CERESS |
| Izborni predmet (iz liste ponuđenih za I semestar) | 6 | 3+2 |  | CERESS |
| UKUPNO ECTS (I semestar): | **30** |  | | |
| Obavezni jezici: Poljski, Estonski, Ruski, Mađarski, Češki | | | | |
| II semestar | | | | |
| Obavezni jezik (iz liste ponuđenih) | 10 | 5+2 | PIRCEERES04 | CERESS |
| Obavezni predmet studijske linije I, II, III ili IV (iz liste ponuđenih) | 10 | 5+2 |  | CERESS |
| Izborni predmet (iz liste ponuđenih za II semestar) | 10 | 5+2 |  | CERESS |
| UKUPNO ECTS (II semestar): | **30** |  | | |
| Obavezni jezici: Poljski, Ruski, Mađarski, Češki | | | | |
| III semestar | | | | |
| Obavezna praksa (Istraživački projekt) | 6 | **1 ECTS/25h** | PIRCEERES05 | CERESS |
| Obavezni izborni predmet 1 (iz liste ponuđenih na UNSA-FPN) | 6 | 3+2 |  | CERESS |
| Obavezni izborni predmet 2 (iz liste ponuđenih na UNSA-FPN) | 6 | 3+2 |  | CERESS |
| Obavezni izborni predmet 3 (iz liste ponuđenih na UNSA-FPN) | 6 | 3+2 |  | CERESS |
| Obavezni izborni predmet 4 (iz liste ponuđenih na UNSA-FPN) | 6 | 3+2 |  | CERESS |
| UKUPNO ECTS (III semestar): | **30** |  | | |
|  | |
| IV semestar | | | | |
| Master teza | **30** |  | **PIR630** |  |
| UKUPNO ECTS (I, II, III, IV semestar): | **120** |  | | |

|  |  |  |  |  |
| --- | --- | --- | --- | --- |
| OBAVEZNI PREDMETI STUDIJSKIH LINIJA ZA II SEMESTAR (student bira jedan od ponuđenih) | ECTS | fond sati | ECTS kod | Part of CEERES Agreement |
| Studijska linija I | | | | |
| Geopolitika Srednje i Istočne Europe (Geopolitics of CEE) | 10 | 5+2 | PIRCEERES06 | CERESS |
| Državnost i nacionalnost u zemljama Srednje i Istočne Europe (Statehood & Nationality in CEE) | 10 | 5+2 | PIRCEERES07 | CERESS |
| Studijska linija II | | | | |
| Post-sovjetska Rusija: Ponovno pregovaranje globalnih i lokalnih identiteta (Post-Soviet Russia: Renegotiating Global & Local Identities) | 10 | 5+2 | PIRCEERES08 | CERESS |
| Ruska vanjska politika (Russian Foreign Policy) | 10 | 5+2 | PIRCEERES09 | CERESS |
| Studijska linija III | | | | |
| Propitivanje sigurnosti u Srednjoj Aziji (Rethinking Central Asian Security) | 10 | 5+2 | PIRCEERES10 | CERESS |
| Osporavane države. Južni Kavkaz nakon 1991. godine (Contested States: The South Caucasus after 1991) | 10 | 5+2 | PIRCEERES11 | CERESS |
| Studijska linija IV | | | | |
| Historija Balkana (History of the Balkans) | 10 | 5+2 | PIRCEERES12 | CERESS |

|  |  |  |  |  |
| --- | --- | --- | --- | --- |
| IZBORNI PREDMETI | ECTS | fond sati | ECTS kod | Part of CEERES Agreement |
| I semestar | | | | |
| Međunarodni odnosi (International Relations) | 6 | 3+2 | PIRCEERES13 | CERESS |
| Analiza vanjske politike (Foreign Policy Analysis) | 6 | 3+2 | PIRCEERES14 | CERESS |
| Upravljanje i rješavanje sukoba (Conflict Management and Resolution) | 6 | 3+2 | PIRCEERES15 | CERESS |
| Povijest Baltičke regije (History of the Baltic Sea Region) | 6 | 3+2 | PIRCEERES16 | CERESS |
| Politički razvoj u Baltičkoj regiji (Political Developments in the Baltic Sea Region) | 6 | 3+2 | PIRCEERES17 | CERESS |
| Komparativna etnopolitika (Comparative ethno-politics) | 6 | 3+2 | PIRCEERES18 | CERESS |
| Političke i društvene promjene (Political and social change) | 6 | 3+2 | PIRCEERES19 | CERESS |
| Izbori i političko ponašanje (Elections and political behaviour) | 6 | 3+2 | PIRCEERES20 | CERESS |
| Politika povijesti i sjećanja (The Politics of History & Memory) | 6 | 3+2 | PIRCEERES21 | CERESS |
| II semestar | | | | |
| Razvoj češkog društva od 1989. godine (Developments in Czech society since 1989) | 10 | 5+2 | PIRCEERES22 | CERESS |
| Rod i identitet u sovjetskoj i post-sovjetskoj Rusiji (Gender & identity in Soviet and Post-Soviet Russia) | 10 | 5+2 | PIRCEERES23 | CERESS |
| Mediji i demokratizacija u Centralnoj i Istočnoj Europi i bivšim sovjetskim republikama (Media & democratisation in CEE & FSU) | 10 | 5+2 | PIRCEERES24 | CERESS |
| Postojeće države u post-sovjetskom prostoru (De-facto states in the post-Soviet space) | 10 | 5+2 | PIRCEERES25 | CERESS |
| Kulturna povijest komunizma (A Cultural History of Communism) | 10 | 5+2 | PIRCEERES26 | CERESS |
| III semestar  Master studija Međunarodni odnosi i diplomatija  Odluka Senata Univerziteta u Sarajevu broj: 01-14-56/19. od 27. 5. 2019. godine | | | | |
| Savremene debate u međunarodnim odnosima | 6 | 3+2 | PIR620 | CEERES |
| Bosna i Hercegovina u međunarodnim odnosima | 6 | 3+0 | PIR621 | CEERES |
| Ekonomska diplomatija | 6 | 2+1 | PIR622 | CEERES |
| Komparativna demokratizacija i autoritarizam | 6 | 3+0 | PIR623 | CEERES |
| Teorije međunarodnih odnosa | 6 | 3+2 | PIR600 | CEERES |
| Diplomatija u XXI vijeku | 6 | 3+0 | PIR601 | CEERES |
| Razvojne studije | 6 | 2+1 | PIR602 | CEERES |
| Međunarodne pravosudne institucije | 6 | 3+2 | PIR603 | CERESS |

1. **Napomena:** Nastavni plan se donosi retroaktivno. Kašnjenje u implementaciji Ugovora se desilo zbog okolnosti pandemije u vrijeme pregovaranja, potpisivanja i početka implementacije studijskog programa. NPP je neophodno donijeti iz razloga prelaska na sistem eunsa, unošenja predmeta i ocjena, te obaveze iz Ugovora o izdavanju diplome. [↑](#footnote-ref-1)
2. Vidjeti opširnije web stranicu studijskog programa na: https://www.gla.ac.uk/postgraduate/erasmusmundus/ceeres/ [↑](#footnote-ref-2)
3. **Napomena:** Nakon invazije na Ukrajinu, mnogi oblici saradnje sa partnerskim univerzitetom iz Rusije više nisu mogući. To je rezultat ekonomskih sankcija, ali i odluka liderskih Univerziteta u Glazgovu i Univerziteta Tartu u Estoniji i konzorcija da pauziraju institucionalnu saradnju sa pomenutim univerzitetom kao posljedica rata. To, nažalost, znači da studenti IMCEERES-a neće moći putovati u Rusiju na svoju treću mobilnost. [↑](#footnote-ref-3)
4. Također, prema novom Zakonu o visokom obrazovanju objavljenom u "Službenim novinama Kantona Sarajevo", broj 36/22. [↑](#footnote-ref-4)
5. Obavezni i izborni predmeti koje studenti i studentice slušaju, biraju i polažu u prvom i drugom semestru koji se priznaju prema potpisanom Ugovoru. [↑](#footnote-ref-5)